РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/173-24

18. децембар 2024. године

Б е о г р а д

З А П И С Н И К

ДЕСЕТЕ СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 17. ДЕЦЕМБРА 2024. ГОДИНЕ

Седница је почела у 14,00 часова.

Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Жика Гојковић, Дејан Булатовић, Ивана Стаматовић, Радослав Милојичић, Милија Милетић, Дијана Радовић, Јожеф Тобиаш, Горан Петковић, Душан Никезић, Мирослав Алексић и Слободан Илић.

Седници су присуствовали заменици чланова Одбора: Санела Страиновић (заменик Драгана Јовановића), Драган Јонић (заменик Горана Петковића) и др Борислав Антонијевић (заменик проф. др Бранимира Несторовића).

Седници нису присуствовали чланови Одбора: Зоран Сандић и др Ана Орег као ни њихови заменици.

Седници су присуствовали и народни посланици Срђан Миливојевић, Александар Јовановић и др Ана Јаковљевић, који нису чланови Одбора.

Седници су присуствовали представници Министарства пољопривреде, шумарства и водопривреде: Јелена Благојевић, државни секретар, Теодора Јаковљевић, помоћник министра, Бојан Живковић, помоћник директора за економско-финансијске послове у Управи за аграрна плаћања, Милица Павловић, помоћник директора за правне и опште послове у Управи за аграрна плаћања.

На почетку седнице, председник Одбора је обавестио присутне народне посланике да је на основу члана 71. ст. 1. и 2. Пословника Народне скупштине Републике Србије, поднет захтев шест народних посланика за сазивање седнице Одбора са следећим:

Д н е в н и р е д

1. Праћење извршавања **Правнлника о упнсу у Регистар пољопривредних газдинстава, промени података и обнови регистрације, електронском поступању, као и условима за пасиван статус пољопривредног газдинства** ("Сл. гласник РС", бр. 25/23, 110/23, 3/24 и 34/24), са посебним фокусом на Поступак утврђивања пасивног статуса пољопривредног газдинства регистрованог у Регистру пољопривредних газдинстава и доношењу поједниначких правних аката-решења, посебно решењима којим се утврђујс пасиван статус пољопривредним газдинствима чији су носиоци: Златко Кокановић из села Горње Недељице, код Лознице, и Предраг Вељковић из села Пекчаница, код Краљева, као и, евентуално, других носилаца којима је у претходних 30 дана утврђен пасиван статус.

Прва тачка дневног реда - Праћење извршавања Правнлника о упнсу у Регистар пољопривредних газдинстава, промени података и обнови регистрације, електронском поступању, као и условима за пасиван статус пољопривредног газдинства ("Сл. гласник РС", бр. 25/23, 110/23, 3/24 и 34/24), са посебним фокусом на Поступак утврђивања пасивног статуса пољопривредног газдинства регистрованог у Регистру пољопривредних газдинстава и доношењу поједниначких правних аката-решења, посебно решењима којим се утврђујс пасиван статус пољопривредним газдинствима чији су носиоци: Златко Кокановић из села Горње Недељице, код Лознице, и Предраг Вељковић из села Пекчаница, код Краљева, као и, евентуално, других носилаца којима је у претходних 30 дана утврђен пасиван статус.

Јелена Благојевић, државни секретар, је рекла да у овом тренутку укупан број пољопривредних газдинстава у Републици Србији износи 495.268. Број пољопривредних газдинстава који се налазе у пасивном статусу је 23.281. У периоду од августа до децембра 2024. године пољопривредна инспекција је извршила укупно7.278 инспекцијских надзора. Неправилности су утврђене у 633 инспекцијска надзора. Најчешће неправилности су се односиле на давање нетачних података у биљној производњи у РПГ-у ради остваривања права на подстицаје, нечувању документације за подстицаје, непоседовање валидне документације за отуђена грла стоке, односно потврда о кретању животиње, а по Закону о подстицајима у пољопривреди и руралном развоју пољопривредници су дужни да чувају документацију пет година. Такође, неправилности које су уочене су и противправно заузимање државног пољопривредног земљишта, невршење контроле плодности земљишта, коришћење земљишта у непољопривредне сврхе. Поднето је 162 захтева за покретање прекршајног поступка, 26 пријава за привредни преступ и 41 кривична пријава. Затим, поднето је 12 иницијатива за пасиван статус пољопривредног газдинства. Донето је 393 решења о забрани обављања делатности, односно вршења активности и отклањања утврђених неправилности. У Одељењу пољопривредне инспекције је запослено 113 инспектора укључујући и помоћника министра. Пољопривредни инспектори обављају посао на целој територији Републике Србије и немају поверене послове јединица локалне самоуправе и АП Војводина. Од 63 решења која су поднета да се пољопривредно газдинство стави у пасиван статус, мора да се истакне да ни на један записник пољопривредног инспектора није било примедби. Постоји законски рок од 15 дана где пољопривредно газдинство може да поднесе Жалбу. Министарство ће размотрити са великом пажњом те жалбе, административно инспекцијски их обрадити и дати пољопривредницима шансу да исправе недостатке, односно да отклоне утврђене неправилности.

У дискусији су учествовали народни посланици: Маријан Ристичевић, Мирослав Алексић, Душан Никезић, Дејан Булатовић, Драган Јонић, Милија Милетић, Слободан Илић, Радослав Милојичић, Верољуб Матић, Жика Гојковић и Александар Јовановић.

Одбор је већином гласова (9 за, 2 уздржана, 3 није гласало - са **напоменом** да имајући у виду технички проблем са посланичком јединицом приликом електронског гласања о предлогу Закључка, члан Одбора Милија Милетић је усмено гласао „ЗА“ предложени Закључак) донео следећи:

 З а к љ у ч а к

Одбор је констатовао да у пасивном статусу има на хиљаде пољопривредних газдинстава те да није било намере за селективну примену. Одбор препоручује поштовање прописа у поступку контроле којом се утврђује да ли пољопривредна газдинства испуњавају услове за коришћење подстицаја за пољопривредну производњу. У поступцима инспекције и Управе за аграрна плаћања Одбор није уочио злоупотребе у примени прописа, а готово у свим записницима није било примедби. Другостепеном органу Министарства пољопривреде, шумарства и водопривреде Одбор препоручује да са максималном пажњом размотри поднете Жалбе због стављања у пасиву сваког газдинства које је жалбу изјавило. Одбор препоручује да Министарство пољопривреде, шумарства и водопривреде позитивно решава жалбе СВИХ ГАЗДИНСТАВА у пасивном статусу у којима носиоци газдинстава наводе да о прописима и последицама нису били довољно добро и благовремено обавешетени.

Одбор је става да газдинствима која су у пасивном статусу због узурпације државног земљишта и имовине, издавања државног пољопривредног земљишта у подзакуп из ППЗ (право пречег закупа), вишеструких прекршаја и фалсификовања документације не би требало позитивно решавати Жалбе.

 Одбор, уколико има одређених нејасноћа, предлаже да се поједини Правилници допуне или измене не кршећи законе и међународне обавезе из ССП, поштујући и Нитратну директиву. Одбор сматра да би измене Правилника требале да створе могућност да Управа за аграрна плаћања може **по службеној дужности**, преко комисије, да врати газдинства из пасивног статуса или смањи дужину пасивног статуса. Одбор осуђује политичку злоупотребу питања инспекцијске контроле у врло професионалном поступању инспекције и Управе за аграрна плаћања.

Пошто других питања и предлога није било, седница је закључена у 16,45 часова.

Саставни део овог записника чини обрађени тонски снимак седнице Одбора, а видео запис се налази на интернет страници Народне скупштине.

 СЕКРЕТАР ПРЕДСЕДНИК

 Данка Јевтовић Маријан Ристичевић